./data/stoa0275/stoa018/stoa0275.stoa018.opp-lat1.xml
Tertullian
Quantula est enim apud nos interdictio ciborum? Duas in annohebdomadas xerophagiarum, nec totas, exceptis scilicet sabbatis etdominicis, offerimus deo, abstinentes ab eis quae non reicimus,sed differimus  Atqui ad Romanos scribens vos nunc compungit retractatores huius officii, Ne propter pabulum solveritis, inquit,opus dei  Quod opus? De quo ait, Bonum est carnem non edereet vinum non potare  Nam qui in istis servit, placabilis et propitiabilisdeo nostro est  Quidam credit omnia manducanda esse, quidam autem infirmus olera vescitur; qui manducat, ne nullificetnon manducantem  Tu quis es, qui alienum servum iudicas? Etqui manducat, et qui non manducat, deo agit gratias  Cum autemhumano arbitrio vetet controversiam fieri, quanto magis divino?Ita sciebat quosdam  castigatores et interdictores victus incusare,qui ex fastidio, non qui ex officio abstinerent, probare vero quiin honorem, non qui in convicium creatoris  Et si claves macellitibi tradidit permittens esui omnia ad constituendam idolothytorum exceptionem, non tamen in macello regnum dei inclusit, Nec enim, inquit, esus aut potus est dei regnum, et, Esca nos deo non commendat, non ut de arida dictum putes, sed potius de uncta etaccurata, siquidem subiciens, Nec si manducaverimus, abundabimus,nec si non manducaverimus, deficiemus, tibi magis insonatqui abundare te existimas si edas, et deficere si non edas, et ideoista detractas  Dominum quoque quam indigne ad tuam libidinem interpretaris passim manducantem et bibentem, sed puto, quodetiam ieiunarit qui beatos non saturatos, sed esurientes et sitientespronuntiarit, qui escam profitebatur, non quam discipuli existimarant, sed paterni operis perfectionem, docens operari escam quae permanet in vitam aeternam, in ordinaria etiam oratione panemmandans postulandum, non et Attalicas divitias  Sic et Esaiasnon negavit deum elegisse ieiunium, sed quale non elegerit enumeravit  In diebus enim, inquit, ieiuniorum vestrorum inveniunturvoluntates vestrae, et omnes subiectos vobis succutitis, aut adconvicia et lites ieiunatis et caeditis pugnis  Non tale ieiuniumego elegi, sed quale subiecit, et subiciendo non abstutit, sedconfirmavit